MYÖHÄISTETTY\* KEVÄTKOKOUS 10.9. 2020 alkaen klo 15.15

\*Kevään 2020 koronapandemian mullistaessa koulutoimen/koko yhteiskunnan aikataulut ja toimintarutiinit yhdistyksen kevätkokous maaliskuulta 2020 siirtyi pidettäväksi myöhempään ajankohtaan.

Paikka: Lapunmäen henkilökuntahuone / teams-yhteys

Läsnä: Pasi Manninen, Päivi Minkkinen, Olli Pylkkä, Elina Pasanen, Pauliina Oittinen (Teams-yhteydellä) ja Marjo Lorenz

I KOKOUKSEN JÄRJESTÄYTYMINEN

1. Yhdistyksen puheenjohtaja avaa kokouksen

Yhdistyksen puheenjohtaja Pasi Manninen avasi kokouksen saatesanoin klo 15:22.

1. Kokouksen puheenjohtajan valinta

Kokouksen puheenjohtajaksi valittiin Pasi Manninen.

1. Kokouksen sihteerin valinta

Kokouksen sihteeriksi valittiin Elina Pasanen.

1. Pöytäkirjantarkastajien ja ääntenlaskijoiden valinta

Pöytäkirjantarkastajiksi ja ääntenlaskijoiksi valittiin Olli Pylkkä ja Päivi Minkkinen.

1. Kokouksen laillisuuden ja päätösvaltaisuuden toteaminen

Kokous todettiin lailliseksi ja päätösvaltaiseksi.

1. Kokouksen esityslistan hyväksyminen

Esityslista hyväksyttiin.

 II VARSINAISET KOKOUSASIAT

1. Vuoden 2019 toimintakertomus

Puheenjohtaja esitteli vuoden 2019 toimintakertomuksen (liite 1). Toimintakertomus hyväksyttiin.

1. Vuoden 2019 tilinpäätös, toiminnantarkastajien lausunto sekä tilinpäätöksen vahvistamisesta ja vastuuvapauden myöntämisestä päättäminen

 Puheenjohtajan johdolla katsottiin läpi vuoden 2019 tilinpäätös (liite 2) sekä toiminnantarkastajien lausunto (liite 3). Tilinpäätös vahvistettiin ja hallitukselle myönnettiin vastuuvapaus vuodelta 2019.

1. Muut asiat
	* Yhdistyksen puheenjohtajan vaihtumisen valmistelu

-Yhdistyksen puheenjohtajan Pasi Mannisen jäädessä eläkkeelle 1.11.2020 yhdistykselle on valittava uusi puheenjohtaja puheenjohtajakauden 2020-2021 loppuun. Tehtävässä seuraa myös OAJ Keski-Suomen luottamustehtäviä ja paikallisyhdistyksemme edustajana toimimista. Puheenjohtajakandidaattien esiinnosto/rekrytointi.

Uutena jäsenenä paikallisyhdistykseen on liittymässä uskonnon/psykologian/filosofian opettaja Marjo Lorenz. Marjo otti kantaa puheenjohtajaehdokkuuteen ja kertoi olevansa tarvittaessa mahdollisesti käytettävissä uutta puheenjohtajaa valittaessa.

* Yhdistykseen liittyneet uudet jäsenet

Paikallisyhdistykseen on liittynyt kaksi uutta jäsentä (liite 4). Myös kaksi jäsentä on eronnut paikallisyhdistyksestä.

* Luottamusmiesten puheenvuoro

JUKOn pääluottamusmies Riikka Kokko oli estynyt osallistumaan kokoukseen, mutta oli kokousta varten listannut luottamusmiehen ajankohtaisia terveisiä (liitetty alle). Käytiin Riikan listaamat asiat läpi.

***Kuntavaalit 2021***

* Paikallisyhdistyksessä olisi hyvä miettiä keinoja paikalliseen vaikuttamiseen ennen ensi vuoden kuntavaaleja (keskustelutilaisuuksia, ehdokkaiden tapaamisia jne.)
* Paikallisten opettajien innostaminen ehdokkaiksi - miten paikallisyhdistys voisi tehdä tätä?

***Vaikuttamistyö paikalliseen päätöksentekoon***

* Pohdittavaksi olisi myös hyvä ottaa keinoja, joilla paikallisyhdistys voisi pyrkiä vaikuttamaan kunnanhallitukseen siten, että päättäjillä olisi ymmärrys opetusalan säästöjen vaikutuksista tulevaisuudessa. (Kunnanhallituksen jäsenten kutsuminen tapaamisiin, keskustelutilaisuudet jne... Ideoita näihin voisi varmasti kysyä muilta paikallisyhdistyksiltä, joissa vaikuttamistyö on aktiivista.)
* Minut ja Juho on kutsuttu ti 22.9. valtuustoseminaariin, jossa aiheena on talousarvio ja talouden tasapainottamissuunnitelma. Tuomme sieltä tietoa myös paikallisyhdistykselle.

***Paikallisesti neuvoteltava järjestelyerä 1.4.2021 lukien***

* Neuvottelut paikallisen järjestelyerän jaosta alkavat syyslukukauden aikana.
* Suuruus 0,8 % OVTES:n palkkasummasta.
* Tavoitteet määriteltävä paikallisyhdistyksessä. Palataan tähän seuraavassa hallituksen kokouksessa. *(OVTES, allekirjoituspöytäkirja: "Paikallista järjestelyerää kohdennettaessa ensisijaisia tavoitteita ovat paikallisten palkkausjärjestelmien edelleen kehittäminen, paikallisten palkkausepäkohtien korjaaminen sekä tuloksellisuutta edistävien toimintojen ja tehtävien uudelleenjärjestelyjen tukeminen. Samalla huolehditaan siitä, että johto- ja esimiesasemassa sekä muiden palkkahinnoittelun ulkopuolella olevien palkkaus on oikeassa suhteessa heidän alaistensa tai verrokkiryhmien palkkaan nähden. Paikallinen järjestelyerä käytetään tehtäväkohtaisten palkkojen korotuksiin ja/tai henkilökohtaisiin lisiin tai vastaaviin korotuksiin.")*

***OAJ:n järjestörakenteen kehittäminen***

* Järjestörakenteen uudistaminen on tällä hetkellä selvityksen alla, koska jäsenten antaman palautteen mukaan OAJ:n järjestörakenne on tällä hetkellä liian raskas (paikallisyhdistykset, alueyhdistykset, OAJ). Tästä kuulemme lisää, kunhan selvittelytyö ja suunnitelmat etenevät.

***Opetuksen poikkeusjärjestelyt ja edunvalvonta***

* On oltava tarkkana, että opettajien työnkuvaan ei ala liukumaan sellaisia tehtäviä, jotka eivät siihen kuulu. Esimerkiksi joillain paikkakunnilla opettajia on velvoitettu joka päivä desinfioimaan luokkansa pintoja ja ovenkahvoja tai täyttämään käsipapereita yms. Systemaattinen siivoaminen ei ole opettajan työtä.
* Esimerkiksi sairauden vuoksi kotona oleville oppilaille ei voida velvoittaa etäopetuksen järjestämistä.
* Jos opetusta striimataan kotiin, tulee tästä olla aina taustalla rehtorin päätös. On oltava myös tarkkana siitä, saavatko oppilaat näkyä kuvissa / julkisuudessa - vastuu tästä on koulun johdolla, ei opettajalla.

***Opettajien lomautukset Keski-Suomen kunnissa***

* Tällä viikolla Keski-Suomen alueyhdistyksen pääluottamusmiesten teams-tapaamisessa mukana oli pääluottamusmiehet 13 kunnasta. Näistä yleissivistävän puolen opettajia on lomautettu kahdessa kunnassa ja varhaiskasvatuksen opettajia neljässä kunnassa. Lopuissa opettajien lomautuksia on peruttu tai niistä on kokonaan luovuttu. Suurimmassa osassa lomautusten peruuttamisten tai niistä luopumisen syyt ovat samat kuin meilläkin, eli valtionavustusten vastaanottaminen.

***OAJ:n tyhy-rahasto***

* OAJ on perustanut tyhy-rahaston, joka tulee jollain tavalla näkymään myös paikallisesti. Tästä kuullaan myöhemmin lisää.
1. Kokouksen päättäminen

Puheenjohtaja päätti kokouksen klo 16:09.

Vakuudeksi:

Puheenjohtaja Sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pöytäkirjantarkastajat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_